google/wiki40b huggingface dataset:
En, men ett lejon!

Innspillingsfakta

Filmen ble spilt inn fra 1. august til 25. september 1940 i Filmstaden i Råsunda samt i Stockholm med omgivelser.

Fakta om filmen

En, men ett lejon! ble under visningen presentert som om den bygde på en originalidé av Gösta Stevens, som også ble oppgitt som eneansvarlig for manuskriptet. Dette er uriktig. Det bygger på en synopsis, Skilsmässokvartetten, som den østerrikske emigranten Paul Baudisch (1899–1977) skrev sammen med Jules Sylvain (pseudonym for Stig Hansson, 1900–1968) og solgte til SF i mars 1940. På grunnlag av denne synopsis skrev Stevens et scenario, som siden ble ytterligere bearbeidet av Molander.

Handling

Motehusdirektøren Harry Martin inviterer hele personalet på «kräftskiva» i sitt hjem. Firmaets unge og nygifte dekoratør, Kurt Lejon, har også blitt invitert sammen med sin hustru Linda. Martin har rykte på seg for å være skjørtejeger, så derfor vil ikke Lejon at Linda skal treffe ham. Han overtaler derfor sin barndomsvenninne, Camilla Storm, til å posere som hans hustru på festen. Camilla og Harry forelsker seg i hverandre.
Parc fermé

Parc fermé (fransk for «lukket park») er i motorsport et avstengt og sikret område på en racerbane som bilene skal kjøres tilbake til etter, og noen ganger også før, et løp. Hensikten er å hindre uautorisert tilgang til bilene, og å gi offisielle representanter muligheter for teknisk kontroll av bilene.

I Formel 1

I Formel 1 sier reglementet at bilene må plasseres i parc fermé innen tre og en halv time etter avsluttet kvalifisering til fem timer forut for starten av oppvarmingsrunden før løpet. Biler innenfor området skal ikke røres av noen med mindre de har uttrykkelig tillatelse fra FIAs representanter. Bilene befinner seg imidlertid under «parc fermé-betingelser» betydelig lengre, fra de første gang kjører ut fra pit under kvalifiseringen til starten av oppvarmingsrunden før løpet. Under disse betingelsene er det ikke tillatt for teamene å arbeide med bilene, bortsett fra mindre arbeider som å bytte dekk, fylle drivstoff, lufte bremser og gjøre små justeringer på frontvingen. Brudd på disse reglene betyr vanligvis at bilen må starte løpet fra pit lane, i praksis bak resten av feltet. Det eneste unntaket fra regelen er ved endringer i værforholdene, for eksempel en tørr kvalifisering etterfulgt av et løp i regn. I slike tilfeller vil FIAs løpsledelse, av hensyn til førernes sikkerhet, gi teamene tillatelse til å gjøre passende endringer i oppsettet på bilen.
Cheilacanthus

Utseende

En stor (ca. 60 millimeter), avlang, rødbrun trebukk. Antennene er kamformede og litt over halvparten så lange som kroppen. Pronotum er avrundet firkantet med en kraftig tann litt foran midten av hver sidekant, betydelig smalere enn de lange, jevnbrede dekkvingene.

Utbredelse

Arten er utbredt i Sentral-Afrika, vest til Kamerun og sør til Angola.
NM i kappgang 2015

NM i kappgang 2015 var en del av NM i friidrett 2015, og ble arrangert som to adskilte konkurranser. 
Hoved-NM ble arrangert ved Store Lungegårdsvann i Bergen, helgen 13. og 14. juni. NM langdistanse ble arrangert som en del av nordisk mesterskap i kappgang 2015, langdistanse i Eskilstuna i Sverige 3. oktober.
Fylkesvei 6962

Fylkesvei 6962 (Fv6962) i Trøndelag går mellom Røli og Årholt i Steinkjer kommune. Veien er 4,8 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 264 (Nord-Trøndelag).
Sancterila

Utseende

Middelsstore blåvinger uten stjerter på bakvingen. Hannens overside er blå med brune ytterkanter. Undersiden er lysgrå med svarte flekker.

Utbredelse

Slekten er utbredt i Sørøst-Asia. Fire av artene er endemiske for Sulawesi, de øvrige finnes på Borneo, Filippinene, Buru og Ambon.
Olt (fylke)

Administrativ inndeling

Fylket har to municipiu, seks byer og 93 comună.
Class One

Class One World Powerboat Championship (Offshore Class One) er betegnelsen for den største offshore båtracingklassen.

Båtene

I klassen kjøres det med katamaraner på omtrent 14 meter lenge og 3,5 meter brede, bygget i komposittmaterialer. De har to V8 eller V12 bensinmotorer på maks 928 hestekrefter per motor. Båtene gjør ca. 140 knop (260 km/t), og skal veie minst 4,8 tonn ved målpassering. Båtene styres av to piloter, en fører som styrer, og en trottelmann som tar seg av speed, gir og trim. Båtene har rustfrie propeller med fem eller seks blad,
Tidligere gikk båtene på fri eksos, men etter nye regler i 2009 må alle ha eksosutslippet ned i sjøen, som demper støyen fra 120 til 100 desibel. Etter en ulykke i 2009 hvor en Victory Team båt krasjet i Dubai og begge pilotene omkom, ble alle cockpitene bygd om med ekstra skott foran og bak. I tillegg ble toppen av cockpiten forsterket for å tåle større belastning.

Arrangørland

Løpene kjøres blant annet i Norge, Sverige, Brasil, Italia og Dubai. I Norge arrangeres racene under selskapet Norwegian Grand Prix.
VM i boccia 2010

VM i boccia 2010 (CPISRA Boccia World Championships 2010) ble arrangert i perioden 30. mai - 10. juni 2010 i Lisboa i Portugal. Arrangør var CPISRA - Cerebral Palsy International Sports and Recreation Association.
Final Fantasy IV

Utvikling

Etter utgivelsen av Final Fantasy III i 1990, planla Square å lage to nye Final Fantasy-spill; et for Famicom og et annet for Super Famicom, kalt henholdsvis Final Fantasy IV og Final Fantasy V. På grunn av finansielle og planleggingsmessige begrensninger, ble Famicom-spillet kansellert og Super Famicom-spillet omdøpt til Final Fantasy IV. Stort sett det eneste som finnes av det kansellerte spillet er et bilde som viser hvordan det ville ha sett ut. Dette kom ikke fra en tidlig versjon av spillet, men ble laget for et japansk blad.

Musikk

Musikken i Final Fantasy VI ble komponert av Nobuo Uematsu. Han har sagt at å lage musikken var vanskelig på grunn at de skulle ta i bruk maskinvaren i en Super Famicom for første gang. Prosessen bestod av prøving og feiling og de som jobbet med lyden måtte ofte sove på kontoret i soveposer. Teksten han skrev til CD-utgivelsen av lydsporet er humoristisk undertegnet med «April 13, 1991, 1:30 a.m. (in the office, naturally)».
Musikken ble godt mottatt. Kritikerne roste kvaliteten på komposisjonene på tross av det begrensede mediet. Sporet «Theme of Love» er til og med en del av musikkpensumet til elever på japanske skoler. Uematsu har også spilt noen av melodiene i konserter.
Tre album med musikk fra Final Fantasy IV har blitt utgitt i Japan. Det første albumet, Final Fantasy IV Original Sound Version, ble gitt ut 14. juni 1991 og inneholder 44 spor fra spillet. Det andre albumet, Final Fantasy IV: Celtic Moon, ble gitt ut 24. oktober 1991 og inneholder utvalgte spor fra spillet arrangert av Máire Breatnach og spilt av keltiske musikere.  Det tredje albumet, Piano Collections Final Fantasy IV, ble gitt ut 21. april 1992 og inneholder utvalgte spor spilt på piano av Toshiyuki Mori. Dette albumet startet tradisjonen med å gi ut album med Final Fantasy-musikk spilt på piano fra senere spill i serien. Flere spor fra spillet har også dukket opp på samlealbum produsert av Square, inkludert The Black Mages og Final Fantasy: Pray. Grupper som Project Majestic Mix, som fokuserer på å lage og spille nye arrangement av videospillmusikk, har også lisensiert og spilt musikk fra Final Fantasy IV.

Versjoner og gjenutgivelser

Final Fantasy IV har blitt portert til flere plattformer. Utgivelsene har bare mindre forskjeller i forhold til hverandre. Per dags dato har en enklere versjon blitt utgitt på Super Famicom og spillet har blitt portert til PlayStation (1997), WonderSwan Color (2002) og Game Boy Advance (2005).

Nintendo DS

Ninendo DS-versjonen har flere oppdateringer, slik som stemmer, minispill og andre forskjeller på oppbygningen. Spillet ble utgitt som en del av Final Fantasy-seriens 20-årsjubileum. Det ble utviklet av Matrix Software, som tidligere utviklet Final Fantasy III for Nintendo DS, og utviklingen ble styrt av medlemmer av det opprinnelige utviklerteamet.
Denne versjonen ble utgitt i Japan 20. desember 2007 og i Nord-Amerika 22. juli 2008. I Europa er den foreløpig satt til tredje kvartal av 2008.
Skjermsparer

En skjermsparer er et dataprogram som er programmert til å starte automatisk når en datamaskin ikke blir brukt på en bestemt stund.
Programmets formål er å forhindre at skjermen blir skadet av å vise det samme bildet i lang tid, såkalt innbrenning. De første skjermsparerne ble laget for å beskytte bilderør-skjermer, men moderne plasmaskjermer er også sårbare for innbrenning. Skjermsparere til datamaskiner brukes også som dekorasjon, og for å hindre innsyn når maskinen ikke er i bruk.
De fleste skjermsparere kan utløses samtidig med passordbeskyttelse som hindrer uautoriserte personer fra å bruke maskinen hvis eieren forlater den. Moderne hjemmedatamaskiner har strømsparingsmodus som skrur skjermen av etter en periode med inaktivitet.
Skjermspareren MOPy (en livaktig gullfisk) har verdensrekord som mest nedlastede cyber-kjæledyr.

Sikkerhet

Søkefrasen free screensaver (gratis skjermsparer) regnes som en farlig søkefrase i søkemotorer. Risikoen for at treffet vil lede til skadelig materiale, for eksempel virus og trojanske hester, kan være så høy som 64 prosent.
Flosta skogeierlag

Flosta skogeierlag ble stiftet 10. april 1951 på Bråarvik i daværende Flosta kommune (nåværende Arendal kommune). Første formann var Konrad Tverdal. Laget var tilknyttet Nidarå Tømmersalslag.
I 1988 ble Flosta skogeierlag slått sammen med Austre Moland skogeierlag.

Arkiv

Arkivet etter Flosta skogeierlag befinner seg på Aust-Agder museum og arkiv i Arendal. Arkivet omfatter en møtebok og en regnskapsbok fra perioden 1951–1988.
Jenna Jameson

Biografi

Jameson begynte som stripper i lokale klubber som 17-åring, og fortsatte videre som nakenmodell for en rekke forskjellige blader. To år senere bestemte hun seg for å satse på en fremtid innen pornobransjen, og møtte etter hvert Steve Orenstein, eieren av Wicked Pictures.
I løpet av ett år vant hun flere utmerkelser; AVN Best New Starlet (1996), XRCO Starlet of the Year og FOXE Video Vixen Award.
Siden har hun hatt flere roller i ordinære spillefilmer, blant annet Private Parts av Howard Stern i 1997.  Hun bidro med stemmen til pornoaktøren Candy Suxxx i det populære videospillet Grand Theft Auto: Vice City i 2002. Hun spilte en av hovedrollene i filmen Zombie Strippers, som hadde premiere i 2008.
Jameson har skrevet boken How to Make Love Like a Porn Star: A Cautionary Tale (2004), som må regnes som en selvbiografi.
Lary Sorensen

Kokain

28. februar 1986 ble Sorensen og ti andre baseballspillere suspendert i en periode etter at de innrømmet bruk av kokain.
Vauxbuin

Befolkningsutvikling

Antall innbyggere i kommunen Vauxbuin
Referanse: INSEE
Mordbrannen i Urtegata

Mordbrannen i Urtegata 31 var en brann i en bygård på Grønland i Oslo 13. desember 2008 og er omtalt som den verste brannen i Oslo siden krigen. Seks mennesker omkom i den uoppklarte brannen, som ble påsatt i fellesarealet i bygningen på nattestid. Politiet har konkludert med at brannen var påsatt, men ingen er så langt dømt i saken. En mann i 40-årene ble i mars 2009 siktet for mordbrann, og småbarnsfaren politiet mente var pyroman ble sittende i varetekt i ni måneder før han slapp ut. I november 2009 ble siktelsen henlagt på bevisets stilling.

Om dødsbrannen

Lørdag 13. desember 2008 klokka 3.42 fikk politiet i Oslo melding om at det brant i bygården Urtegata 31. Gården er et gammelt nonnekloster med 54 celler som er gjort om til hybler. Røyk og flammer i trappeoppgangen og i korridorene gjorde evakueringen fra bygget vanskelig. Brannmannskapene måtte hente 15 personer ned med stige. Først ved 6-tiden fikk brannvesenet kontroll over flammene og kunne gjennomsøke bygget. Seks personer ble funnet omkommet, fire menn og to kvinner. En kvinne ble brakt til sykehus med alvorlige skader.
En uke etter brannen slo Oslo-politiet fast at brannen skyldtes bar ild, en konklusjon som ble bekreftet i en rapport som ble lagt fram i begynnelsen av mars. Politiet bekrefter at brannen var påsatt. En mann i 40-årene ble i mars 2009 siktet for mordbrann, og småbarnsfaren politiet mente var pyroman ble sittende i varetekt i ni måneder før han slapp ut. I november 2009 ble siktelsen henlagt på bevisets stilling. Olav Thon Gruppen er bygårdseier av brannbygningen i Urtegata, i 2009, ett år etter brannen, lovet han en dusør på én million kroner til den som hjalp til med å få saken oppklart. Politiet har i etterkant lett etter en skallet mann som klapper og oppsøker en ambulansearbeider utenfor den brennende bygningen uten hell.
Vangsmjøse

Sagn

Det går flere sagn om Vangsmjøse. I en av dem sies det Ser du mi lengd, so ser du mi djup.
I en annen fortelles det om en som ville se hvor dyp den var og bandt sammen alle reip han fikk tak i fra andre i bygda. Som søkke hengte han på ei tinnkanne og et fenalår. Når han omsider nådde bunnen og heiste tauet opp igjen så fant han at tinnkanna var smeltet og fenalåret kokt. Da var tauet så langt at det gikk fra dørklinka på Leine og tvers over fjorden og tre ganger rundt kirken. Dette er en avstand på rundt 4 500 meter.
I en tredje versjon fortelles det at når de loddet dybda og fikk reipet opp igjen så luktet det svovel av det. Dette er det eneste av sagnene som kanskje har noe for seg da råtnende planterester medfører at vann på stort dyp vil få et høyt innhold av svoveldioksid og hydrogensulfid.
Fürstenberg-Möhringen

Fürstenberg-Möhringen var et grevskap i Fürstenberg. Det ble skilt ut fra Fürstenberg-Blomberg, og ble arvet av grevene av Fürstenberg-Stühlingen i 1641.
Capitocrassus

Utseende

En ganske stor og kraftig trebukk. Antenner, hode, pronotum, scutellum, bein og dekkvingenes spiss er lysbrune, mesteparten av dekkvingene mørkbrune. Pronotum har et buet, brunt tverrbånd som går mellom to kraftige, butte pigger på sidene langt bak midten. Dekkvingene er langt tilspissede bak.

Utbredelse

Arten lever på Sumatra.
Bardas Fokas den yngre

Bakgrunn

Bardas Fokas var en sønn av kuropalates Leon Fokas og nevø av keiser Nikeforos II. Da keiseren ble myrdet i desember 969 var Bardas øst i riket som dux av Chaldia og Koloneia. Den nye keiser Johannes Tzimiskes fratok ham alle embeder og forviste ham til Amaseia.

Opprør mot Johannes Tzimiskes

Derfra flyktet Bardas sommeren 970 til Kaisareia i Kappadokia, hvor han lot seg utrope til motkeiser av sine tilhengere. Hans far Leon støttet opp om hans opprør fra sitt forvisningssted Lesbos ved å prøve å få styrkene i den europeiske del av riket til å bryte med Johannes Tzimiskes. Familiens oppstand ble imidlertid slått ned. Mens faren ble blindet, måtte Bardas Fokas overgi seg i Pisidia til feltherren Bardas Skleros. På keiserens befaling ble han tonsurert til munk og forvist til Khios.

Øverstkommanderende

Etter Johannes Tzimiskes' død i 976 forsøkte Bardas Skleros med et stort opprør å gripe keisertronen. Da ble Bardas Fokas tilbakekalt av regenten Basileios Lakapenos, gjort til magistros og til domestikos for scholae palatinae (øverstkommanderende for rikets tropper) mot usurpatoren. Han dro så i felten. De to første feltslagene, den 19. juni 978 ved Pankalia nær Amorion og høsten/vinteren 978 ved Basilika Therma i Charsianon gikk i Bardas Skleros' favør. Men i det tredje slaget, den 24. mars 979 ved Sarvenis seiret Bardas Fokas i personlig duell mot Bardas Skleros. Skleros klarte å flykte til araberne, mens hans opprør brøt sammen.
Etter seieren forble Bardas Fokas øverstkommanderende for de bysantinske styrker i Lilleasia, og fra 981 til 985 gjennomførte han tre felttog mot Aleppo. Kort etter avsettelsen av parakoimomenos Basileios Lakapenos av Basileios II ble Bardas tidlig i 986 avløst som domestikos av scholene og sendt som stattholder til Antiokia.

Nytt opprør

Etter at den unge keiser led nederlag mot bulgarerne i august 986 ved Trajanstor, bekreftet Bardas Skleros - nå tilbake fra sitt eksil i Bagdad tidlig i 987 - sitt krav på den bysantinske trone. Samtidig gjorde Bardas Fokas opprør på nytt. Ved et første møte med sin rival tilbød han dem en allianse mot Basileios II og en deling av riket, men tok ham så overraskende til fange og fengslet ham i festningen Tyropoion.
Den 15. august eller kanskje 14. september 987 lot Bardas Fokas seg for annen gang utrope til keiser i Charsianon. Han erobret så med støtte fra kong David II av Tao-Klardsjetia nesten hele Lilleasia, til han den 13. april 989 stod på den asiatiske siden av Hellesponten ved Abydos, overfor Basileios IIs hær. På nytt forsøkte han å vinne seier i tvekamp, men denne gangen uten hell: Han døde på sin hest, sannsynligvis av et hjerteinfarkt. Hans hær ble beseiret, og hans avhugde hode bragt til Konstantinopel og senere presentert flere steder i Lilleasia.
Bardas Fokas′ enke løslot Bardas Skleros, som sluttet fred med keiseren i oktober 989 og oppgav sitt krav på keisertronen.
Bardas Fokas' eldre sønn Leon måtte overgi seg i november 989 i Antiokia; han ble forvist. Hans yngre sønn Nikephoros ble benådet; han gikk i 1022 sammen med general Nikephoros Xiphias i Kappadokia på nytt til opprør mot keiser Basileios II.
Grinde skole

Grinde skole er en skole på Grinde i Tysvær kommune i Rogaland. Det går cirka 200 elever på skolen. Skolen ble etablert i 1960.
Flaviviridae

Sykdommer

Ulike virus innenfor Flaviviridae-familien kan forårsake en rekke sykdommer, inkludert denguefeber, japansk encefalitt, skogflåttencefalitt (TBE), gulfeber, vestnilfeber og hepatitt C. Felles for de fleste sykdommene er at de smitter via en smittevektor, som regel leddyr som mygg og flått, såkalte arbovirus. Unntaket er hepatitt C, som hovedsakelig smitter via blod.
Louis de Funès

Bakgrunn

Louis de Funèss foreldre var innvandrere fra Spania. Han visre tidlig talent for både musikk og teater og lærte seg tidlig å spille piano.
Hans ungdomsår førte med seg få framganger og omfattet både et mislykket første ekteskap og uavsluttede høyere studier.

Karriere

Etter å i flere år ha hanblet seg frem med forskjellige strøjobber begynte han tidlig på 1940-tallet åt prøve seg som jazzpianist på nattklubber i Paris og på radio. I disse kretser ble han snart svært populær for sin evne til å få publikum til å le ved sine grimase og ved parodier av datidens kjendiser samtidig som han spilte. I 1945 debuterte han som statist i en kortfilm og han begynte derefter å søke flerefilmroller. I den tidlige etterkrigstidens Frankrike var etterspørselen etter underholdning svært stor og filmindustrien ekspandertde raskt. Dette gjorde det mulig for de Funès å suksessivt bygge opp en skuespillerkarriere, og  med tiden fikk han stadig større roller.
I 1956 slo han gjennom som skuespiller med en birolle i filmen La traversée de Paris. I 1964 og 1965 fikk han sitt store folkelige gjennombrudd da han i disse to år spilte hovedrollen i de tre filmene Le gendarme de Saint-Tropez, første film om Fantomas, og Le corniaud. Disse tre ble ra publikumssuksesser i Frankrike og gjorde Louis de Funès til et etablert navn.
I 1966 spilte han en av hovedrollene i filmen La Grande Vadrouille, som regnes som den mest framgangsrike franske film noensinne så langt og som frem til 1997 innehadde rekorden for antallet kinovbesøkere i Frankrike.
På 1960- og 1970-tallet skulle Louis de Funès bli en berømt og folkekjer komiker og skuespiller både i og utenfor Frankrike. Han utviklet en svært personlig stil med en kombinasjon av mimikk, et utsvevende kroppsspråk og et oppjaget og eksplosivt temperament. Hans paraderoller ble lettantennelige og koleriske skikkelser som styrer og steller med alt og alle i sine omgivelser men som plutselig havner i en kinkig situasjon som de har store problemer med å håndtere. Han var også svært aktiv innen teater der han blant annet fokk hyldest for sin tolkning av Harpagon i Molières L'Avare ou l'École du mensonge, som også ble filmatisert i 1980.
De Funès presset seg selv hardt i sitt arbeide og medvirket ikke sjelden i parallelle film- og teaterprosjekter, noe som førte til at han fikk problemer med hjertet. Selv om han sent på 1970-tallet og tidlig på 1980-tallet ble rammet av flere hjertinfarkter fortsatte han å arbeide og forble aktiv inn i det siste. 
Han døde av et massivt hjertenfarkt i sitt hjem utenfor Nantes den 27. januar 1983, 68 år gammel.
Totalt medvirket han i cirka 140 filmer og over 80 teateroppsetninger, mest innen farse og komedie.
Tupifeltet

Tupi oljefelt er et gigantfelt i Santos-bukta, 250 km utenfor kysten av Rio de Janeiro, Brasil. Oljefeltet fikk navn etter Tupifolket og regnes som den vestlige halvkules største oljefunn de siste 30 år.

Historikk

Oljefeltet ble funnet i oktober 2006 av BG Group og inneholder 8 milliarder fat med utvinnbar olje.
Actias truncatipennis

Utseende

En stor, blekgrønn spinner. Vingeårene er rødlige og markerte. Den fremre delen av brystet og forvingenes fremkant er mørkebrune. Forvingene har en stor, oval øyeflekk, bakvingene en mindre, rund flekk. Bakvingenes bakhjørner er trukket ut til stjerter som er temmelig brede og litt kortere enn resten av insektet.
Kvede

Treet og frukten

Kvede har en kort stamme og en tettgrenet, bred krone. Barken er først grågrønn av den tette, hvite hårkledningen. Senere blir den mørkebrun og nesten glatt, og gamle grener kan få en grå, furet bark. De brune knoppene sitter spredt, og er spisst eggeformede. Bladene er eggeformede med glatt rand, og er eiendommelige da de blir større og større ut fra skuddet. Oversiden er gress-grønn og læraktig, mens undersiden er helt gråhvit på grunn av hårbekledningen. Blomstringen skjer i mai, og de enkelte blomstene er meget store, lyserøde og skålformede. Frukten er enten eple- eller pæreformede, gule og dekket av et tykt lag grålige filthår. Frukten modner godt og kjernene spirer villig når de er tatt ut av fruktkjøttet.

Roten

Rotnettet er hjerteformet med få, kraftige hovedrøtter og masse tynne siderøtter. Planten setter rotskudd hvis toppen blir ødelagt. Frukten lukter godt, men er meget sur. Vegetativt formerte planter er brukt som dvergstamme for pæresorter.

Størrelse

4 x 4 m (20 x 20 cm/år)

Utbredelse

Kvede er varmeelskende og frostfølsom. Den hører hjemme på kalkbunn i fjellandskaper fra Kaukasus over Iran til Sentral-Asia og Jemen. I de sydvendte, tørre Talysjfjellene i Aserbajdsjan vokser den blant annet sammen med hassel, Carpinus caucasica (dominerende), orientbøk, hvit morbær, vårkornell, Prunus divaricata, sort morbær og forskjellige arter av pære, hagtorn og eple.

Anvendelse

Frukten er anvendelig til marmelade, konfekt («flesk»), kvedebrød og te. Ordet marmelade stammer forøvrig fra den portugisiske betegnelsen for kvede, marmeleiro. Frukten benyttes også for fremstilling av sprit (Dunja Rakia).
Frukten kvede inneholder cirka 15 milligram vitamin C, 201 milligram kalium, 83 % vann og 285 kilojoule tilført energi per 100 gram spiselig vare.